
= MATKA BOŻA NASZA OPIKUNKA. 


Post: 


¿boz tu do nas 


Sir Z 


Bida u nas na Łemkach, zoszłoho roku 
ne barz urod lo, zima była ostra. pome'zly 
derewa owoczewy i ne znaty jeszcze, jak to 
tam powede sia nam toho roku. Zarobity 
to tak trudno, że kto dostane pracu, hodit 
sia za daszto, aby łem trocha peniazy pry- 
nesty do domu U nas na Łemkach nema 
bohatych gospodarów, bo nema gruntów u- 
rodżajnych, ot jak w horach. Na paru mor- 
gach piszczystoj zemi łedwo wyżyjesz, a jak 
i toho ne masz, to musisz postarati sia ko- 
neczni o zarobok, bodaj paru złotych. 


Naszy dity ne majut za szto chodity d> 
szkoły, a może to i lipsze, że ne chodat, 
bo tam ich prerabiajut zajszlyz pód Lwowa 
i Tarnopola studenty na Ukrainców. A na 
szto mame synów naszych wydaty na żer 
wrahain swoim, nechaj lipsze tiazko pracu- 
jut, tak jak ich otcowe, a ne zaperajut sia 
swojej łemkówskoj narodnosty. Zresztom na- 
wet jak łemkówsky synowe skónczat szkoły 
i nauky to ne distannt stanowiska na swoij 
zemli ani jako uczyteli, ani jako proboszczy 
prysyłajut preciw  naszoj 
woli Ukrainiców, aż z Galicji, ko'ry nawet 
ne rozumijut naszoj łemkówskoj mowy, w 
szkoli uczat nas sztucznoho  „buczackoho* 
jazyka, jakyj nikomu ne jest potrebnyj, ani 
dałeko z nym ne zajidesz, a tu nikto takou 
mowou ne gwaryt. Diwno nam także, dla- 
czoho biskupstwo w Premyślu ne daje nam 
Łemków a samych Kołomyjców, Jaworow= 

Daime chlib tylko Lemkam, 


ksiendzamy i uczytelamy, to i 


Pr made 


ców, z pôd Lwawa czy Grodka, no i dla- 
ezoh> toty nowy ksiendzy psujut nam naszu 
łemkówsku mowu, zmuszajut nas do jako- 
jisik ukrainskoj gwary? Szto cerkow ma do 
polityki? Chyba w kożdij gwari można Bo- 
ha chwałyty, a cerkow ne powinna służyty 
do politycznoj ukraińskoj agitacji A dali, 
dlaczoho raz wreszti ne stworiat w Sanoku 
łemkówskoho biskupstwa hrecko—katoli- 
ckoho? To sia nam Łemkam nałeżyt i to 
my musime dostaty. Wtody naszy parafji 
hrecko -katolicki 6dżyjut i prastanut byty 
widowiskom walky ukrainczyków z namy 
Łemkamy, kotry ich ne chceme tu u sia ma- 


ty. Wtody też ne bude treba prechodity na 


prawosławie, bo ne budut nas ukrainczyky 
wynarodowiaty i prerabiaty pry pomoczy 
cerkwi na swoje ukraińske kopyto A na 
to my sia ne dame prerobity, bo za dobre 
pamiatamo ich Talerhof. 


A wreszti znikne u nas bida a naszy di- 
ty dostanut chlib, jak łem ony budut u 
nas uczytelamy i profesoramy. To sia nam 
także nałeżyt. Jakby tylko ustupiły 6d nas 
wsi uczyteli ukrainczyky, toby naszy syno- 
we po skónczeniu seminarji uczytelskoj ne 


czekałyby i ne prosyły o posadu, kotru im ` 


zajmujut z pred nosa polityczny nasłannyki 
z Galicji. Łemkówskyj chlib łem dla Łem- 
ków! A jak naszy synowa budut u nas 
nam bude 


lipsze. 


„Pożary neszcześciem Siuł 


Nihde na świti pożary ne nyszczat tak 
majetku i dobytku człoweka, jak to sia di- 
je w naszym kraju. A jak tylo w jednym 
misciu wybuchne pożar, to |ne kónczyt sia 
na tyj jednyj chyży, ałe oheń rozchodyt sia 
bez preszkody na całe seło. Wsi chyży u 
nas drewiany, kryty strichom, a jak sucho 


i horeczo, jak to je teraz, th nawet żadno-. 


ho ratunku niet. | 

Naszy seła prez swoji kurny, drewiany 
chyży z boćkom na dachu, wyhledajut barz 
pekni i uroczo. Jakaś radość i silskyj urok 
panuje w małyj, zapałyj miscewosty, kotra 
mia taky chyży bidneńky, sołomom kryty, 

takysamy, jaky były tysiacz lit tomu. To 
wszytko prawda, ałe też i to prawda. że 
seła naszy i misteczka horiat, że naszy lu- 
dy tratiat wszytko, nawet dach nad hoło- 
wom prez pożary. Jak tomu zaradity? 


Aby uratowaty sebe ôd pożaru, musimy 
zreczy sia totych peknych prymetów i uro- 
ku, jaky pledstawlajut naszy drewiany chyży. 
Bo albo, albo.. Abo budeme po dawnomu 
meszkaty i żyty, a szto roku z ohnem bu- 
dut iszły seła. abo zminymy wyhlad naszych 
siuł na trochy postupowszy, nowożytnijszy 
murowany i kryty dachówkom, a wtody u- 
bezpeczymy sia 6d pożarów. Pewni, że trud- 
no nam zminyty to, szto było za naszych 
otców i didów. Zresztom nawet doroższe 
jest budowaty chyży z cehły i kaminia, ku- 
powaty dachówky, bo taky chyży tylko mu- 
rar i majster może budowaty, koły drewia- 
ny stawiat sobi kożdyj gospodar sam z że- 
nom i dityskamy. Ałeż czy za to ne jest 
lipsze meszkaty spokójni i bezpeczni w mu- 


„ ŁEMKO * Str. 3 


rowanym domu, i ne tylko zapewnity dla 
sia żytie i zdorowie, ałe też majetok, dach 
nad hołowom? 


A także jeszcze druhyj sposób ratowa- 
nia naszych siul pred pożaramy, to organi- 
zowanie straży pożarnych. Pożal sia Boże, 
jak naszy straży pożarny wyhladajut, jak 
hde istnijut. Zname także, jak to w Galicji 
zahorilci chcut pretworyty straży pożarny 
na polityczny organizacji, hnizda mazepyń- 
stwa, a jak wybuchne pożar, to członky ta- 
koj straży chowajut sia za piec, bo ony do 
polityky preciw państwu, a ne do haszenia 
ohnia. Słuszni i dobri robyt Ministerswo, że 
prystupuje do organizowania straży pożar- 
noj w każdyj gmini. 


Jak sia to stane, jak chwopy z jednoj 
gminy budut zhidni organ'zowaty straż po- 
żarnu dla haszenia ohnia a ne dla jakysik 
poletyky, to napewno znykne to prawdyw 
neszczeście naszych siuł ,ozerwonyj kohut“. 


Maj świałom Matki Bożoj, 


U nas na Łemkach narod ma welku cześć 
do Matky Bozoj. Nema chyży, hdeby ne 
było ne jeden, ale po kilka obrazów  naszoj 
Mateńky. A jak po cerkwach ołtary  Bożoj 
Matky sut pekni prybrany i prystrojeny! 


Tam hde narod ma welku cześć do Naj- 
świetiszoj Panienky tam Ona uprosyt u Bo- 
ha błahosłoweństwo dla ludu i otaczat ho 
swojom opikom. Tak i Łemky tiszat sia tom 
opikom i boroniat sia skutoczni preciw złym 
wpływam, złym ludiam. Jak porównane in- 
szy didiny Kraju z naszom Łemkowszczy- 
nom, to zobaczyme, że u nas moralność 
wysoko stoit, że Boży zakony sut zachowa- 
ny, że zhnilizna świtowa do nas jakosik ne 
dostała sia jeszcze. 


Pryszeł misiać maj. Deinde jak toho 
jeszcze ne było, to tera zaprowadzujut we- 
czorny majowe nabożeństwa. Pewni, że 
chuop ma duże pracyw tym misiacy i wy- 
korystuje kożdu chwilku. Ałe u weczer mo- 


że pu-hodiny poświatity i wstupity do cer- 
kwy na take nabożeństwo. U nas nema ho 


jeszcze rozpowszechnenoho. Ałe hde ho 
niet, tam tra vsia udaty do swoho pro- 
boszcza i prosity, żeby prez całyj maj to 


nabożeństwo ódprawlau. Św. Stołica pole- 
cat barz szyryty jaknajwece nabożeństwo 
do Matky Bożoj, najlipszoj naszoj Opikun- 
ky i orudowniczky pred Swoim Synom. - 

Nechaj naszy dity pryzwyczajajut sia Ud mo- 
łodosty do czesty do św. Panny, nechaj za- 
misttratity czas na nedobry knyżky i pisma, 
nechaj w cerkwi urabiajut sia na dobrych 
chrystyjanów. Czas jakyj poświatime Bohu 
i mołitwi ne bude nikoły straczenyj, a pry- 
nese łem pożytok, i kołyś błahosłowity nas 
budut naszi dity, że my ich wychowały re- 
ligijni i moralni, że Óutiahaly ôd kieliszka 
i pijatyky. A Pan Boh także i nas wynad- 
horodyt za dobre wychowanie dityj, uży- 
czyt nam potichy z dityj i spokójnu sta- 
rość. 

Gikawy nowiny, 


Smert‘ po psyslazy. W sondi w misti 
Wilni ódbywau sia proces. Na sali było 
duże ludyj, a koły jeden zo sporujuczych 
sia złożyw prysiahu na to, szto  gwarvu, 
wtody kryknuł hołosno jeho pretiwnik: „Za- 
taku rrysiahu Boh tia skara“! Po procesi 
wyjszły wsi zo sali, a wtody tot. szto pry- 
siahau, upau na schodach taj pomer. 
` Smert‘ jeho po zakletiu jeho preciwnika 
zrobiła welke wrażenie sered narodu. 


Pryhoda z woukamy. Koło sela Darszôw- 
ky nedałeko Wilna w tamtejszym lisi napa- 
ly woùky na chłopów, kotry właśni prejiż 
dżały tamtudy. Zhołodniły zwiriata kynuły 
sia na koni i ludyj. Chłopy boroniły sia pa- 
liciamy i kryczały o pomócz. Właśni w tu 
chwilu prejizdżau prez lis patrol wojskowy 
i wón oboronił napadnenych. Zabito jed- 
noho wouka, try tieżko raneno, a reszta 
stada utikła. 


Kucharka paniom dworu. Czasamy tra- 
fiajut sia wypadky, że w jednej chwili bi- 
dak wyhrywat los na loterji i zostaje boha- 
czem. Jakaś pani w Zakopanom bidowała 
barz bo jako wdowa prowadła kuchniu 
i stołowała w pensjonati litaików. Aż tu na- 
raz nedawno wyhrała los loterji klasowoj za 
70 tysiacz. O mało ne omliła zradosty Ona 
mała los, na kotryj stała sia paniom. Ale 
ridko traf:at sia to bez losu, a szczesłiwom 
była tu kucharka hrabiny Unkrechsberg w 
Prusach. 

Nedawno hrabina umerła i zostawiła te- 
stament w jakim zapisała prawi całyj ma- 
jetok swojij kucharci Jozefi za wirau służ- 
bu Dostała ona staryj zamok i fólwarok z 
chudobom i gruntom. Naraz z bidaczky sta- 
la sia welkom paniom. Bodaj to maty szcze- 
ście. 


O meszkania dla uczytełej. Ministerstwo 
poruczyło wojewodam zwernuty sia do gmin 
z prypomneniem, że ony sut obowiazany 
dostarczyty uczytelam pomeszkań i to za- 

sadniczo bezpłatni. A jak już poberat sia 
zapłatu to ne wece jak tylo, kielo wynosyt 
dodatok na meszkanie dla uczytelej. Ważne 
to dla naszych gmin, hde czesto uczytel ne 
ma pomeszkania, a gmina wyszukuje jemu 
w jakysik chyży izbu, za kotru gazda 
poberat welku zaplatu. 


Skazanie „caria* na smert. W Humaniu 
zakónczyu sia proces samozwanczoho „ca- 
ria Michajła" i członków jeho organizacji. 
Tym carem był chłop Żmurczuk, jakyj zo- 
brau kilkoch prychylników, kotry robyły a- 
gitacju sered chłopów za carem. składały 
jemu podarunky, a nawet zołoto na wytop- 
łenie carskoj korony. Jak agitacja tota była 
zanadto silna, wtody bolszewiky prypadk.- 
wo wpały na ślid jej i fałszywoho caria „ra- 
zom z jeho „dworom* aresztowały. 

Samoho caria i trech chłopów  skazaly 
bolszewiky na karu smerty, reszta na douhyj 
areszt. Welke wrażenie zrobiło zachowanie 
sia Zmurczuka pódczas sondowoj rozprawy. 
Wón ne wódpowidau całkom na pytania 
sendziów i zachowowau mouczen'e. To zjed- 
nało jemu jeszcze wece prychylnosty sered 
chłopów, kotry chtiły ho siłom uwólnity, 
Toho bojały sia bolszewyky i wywezły ho 
potajemni do Kijowa, hde ho roztrilały. 


Z bolszewickoho raju. Z Rosji bolsze- 
wickoj donosiat o strasznom  preślidowaniu 
chrystyjan, tak katol'ków jak i prawosław- 
nych. Ks. Fedorowicza Czesława w Ka- 
mieńsku na Podolu roztrilały bolszewiky za 
„uporne“ nauczanie religji, Ks. Wacław 
Szymański proboszcz w Smotryczu na Po- 
dólu zostau zsłoanyj na 5 lit do Saratowa. 
ks. Sowiński, proboszcz w Kuniowi na Wo- 
łyniu Sowickim zahynuw bez wisty. Prawdo- 
podóbni zostau zamordowanyj. 


Lytie katolickoho duchoweństwa jest barz 
tiażke. Strasznyj hołod panuje po rosijskij 
storoni. Ciny zbóża sut barz wysoky i to 
ich ne można dóstaty Muku prodajut tylko 
na kartky, jak za czasów wojny. Pud muky 
żytnioj kosztuje 3 rubli, pszennoj 8 do 12 
rubli. Jak taka gospodarka rabunkowa po- 
trewaje dali to panowanie bolszewików ne 


douhe. 


Drukarnia Kresowa w Krakowie 

